b'\n_START_ARTICLE_\nCrkva Navje\xc5\xa1tenja Bla\xc5\xbeene Djevice Marije u Vrgorcu\n_START_PARAGRAPH_\nCrkva Navje\xc5\xa1tenja Bla\xc5\xbeene Djevice Marije je \xc5\xbeupna crkva u staroj jezgri grada Vrgorca i kulturni spomenik. Posve\xc4\x87ena Navje\xc5\xa1tenju BDM.\n_START_SECTION_\nPovijest\n_START_PARAGRAPH_\nCrkva datira iz srednjeg vijeka. Nakon osmanskih osvajanja pretvorena je u d\xc5\xbeamiju i uz nju je dogra\xc4\x91en minaret. Pri osloba\xc4\x91anju Vrgorca od Osmanlija gra\xc4\x91evina je vra\xc4\x87ena katoli\xc4\x8danstvu, a u crkvu su ju prenamijenili franjevci 1694. godine. 1793. izlivena su zvona za crkvu. Crkva je popravljana do 1859. godine. Minaret je ostao do 1861. godine, a kona\xc4\x8dno sru\xc5\xa1en 1913. godine. Arhitekt \xc4\x86iro Ivekovi\xc4\x87 1908. napravio je nacrte i po njima je sru\xc5\xa1en minaret i od 1913. gra\xc4\x91ena dana\xc5\xa1nja \xc5\xbeupna crkva, \xc4\x8diji su radovi zgotovljeni 1921. godine. 1932. ure\xc4\x91ena je unutra\xc5\xa1njost. 1962. dogra\xc4\x91en je zvonik na pro\xc4\x8delju. 1993. po\xc4\x8dela je konzervacija-restauracija. 2004. godine dobila je reljef "oslobo\xc4\x91enje Vrgorca". 2005. godine postavljena su tri nova zvona. 2006. godine zavr\xc5\xa1eni su konzervatorski radovi i obnovljeno pro\xc4\x8delje, sre\xc4\x91en okolni prostor, te izgra\xc4\x91ena ljetna pozornica za mnogobrojna doga\xc4\x91anja.\n_START_SECTION_\nIzgled\n_START_PARAGRAPH_\nCrkva je neoromanti\xc4\x8dkog stila. Tri su portala na pro\xc4\x8delu, ima tri broda. Zvonik je istaknut. Ima pet zvona: dva o\xc4\x8duvana zvona iz 18. stolje\xc4\x87a i tri nova. Oltar krasi italobizantska Gospa. U crkvi je grob mu\xc4\x8denika fra Ivana Rozi\xc4\x87a. U \xc5\xbeupnoj zbirci je druga vrijedna Gospina slika "bizantsko Umilenije" s gr\xc4\x8dkim natpisima. Po predaji ju je nabavio vrgora\xc4\x8dki junak i serdar Rade Mileti\xc4\x87, \xc4\x8diji je grob nalazi u istoimenoj crkvi. Zvonik s pro\xc4\x8delja dogra\xc4\x91en je u 20. stolje\xc4\x87u. Crkvu krasi reljef "Oslobo\xc4\x91enje Vrgorca", akademskog kipara Petra Ujevi\xc4\x87a. Kodcrkve je ljetna pozornica za razna zbivanja.\n_START_SECTION_\nZa\xc5\xa1tita\n_START_PARAGRAPH_\nKlasificirana u II. kategoriju spomenika kulturne ba\xc5\xa1tine.'